mk en mk mk es uk en sq nl pl pt fr nl ar ro ja el hbs_lat en it eo bn zh it ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk ru mk mk mk mk mk mk mk ru mk mk mk uk mk mk mk mk mk mk mk mk mk ru hbs_cyr mk ky mk mk mk mk mk ru mk bg mk mk mk uk en mk mk mk ru mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Пет проблеми кои ги засегаат девојките-активисти од Киргистан · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Пет проблеми кои ги засегаат девојките-активисти од Киргистан
Објавено на 3 февруари 2015 16:06 GMT
Прочитај го овој напис на polski, русский, Eλλnvιkά, 日本語, Español, čeština , Français, Български, Deutsch, English
Слики кои покажуваат солидарност со жените кои страдале од насилство. Слика од Devochki-Aktivisti од Киргистан.
Devochki-activistki (девојки-активисти) од Киргистан се девојки на возраст помеѓу 13 и 17 години кои се борат за еднаквост, правда и разновидност во едно предизвикувачко опкружување за женските права.
Еден од клучните елементи на нивните проекти е блогот на кој групата објавува писма од девојки кои живеат во различни региони на Киргистан, каде патријархалната култура се стреми да надвладее.
Како дополнување на блогот, devochki-activistki  исто така ја изразуваат нивната желба да учествуваат подеднакво во општеството во Киргистан преку уметност, поезија, музика. Тие ги охрабруваат младите да се вклучат во движењето Тој за Таа  за полова еднаквост и да ги направат образовните, здравствените, спортските права и другите можности подеднакво достапни на девојките и момците.
Оваа недела Global Voices седеше со Aishoola Aisaeva (17) и дозна за проблемите кои ги мотивираат devochki-aktivistki да ја извршуваат својата работа во земјата.
„Луѓето мислат дека феминизам е да се мразат мажите“ вели Aisaeva. „Но се работи за спротиставување на насилството.“
Aishoola Aisaeva: Образованието е важен проблем во Киргистан, посебно за девојките. Одржувајќи младински кампови во 2013, ние почнавме да го покренуваме ова прашање на форумите и заклучивме дека родителите преферираат да ги поддржат синовите отколку ќерките, кога станува збор за образованието.
Училиштата користат застарени, патријархални учебници, најчесто напишани од мажи, кои единствено учат за улогата на мажите во киргистантската историја и општество и ги занемаруваат жените и нивните тела.
Следново е извадок од писмо напишано од девојка која живее во провинцијата Чуи која го опкружува главниот град, Бишкек:
Никогаш не излегувам од дома после училиште. И не гледам ништо ново, секој ден е истото: планина од неизмиени чинии, чистење, миење, грижење за децата. Станав изморена и немав енергија да ја сработам училишната работа. – J., 16 години.
За жал не секоја девојка во Киргистан го добива потребното знаење. Некои одат на училиште, некои не.
Користиме цртежи и графити и организираме филмски проекции за да го споделиме искуството со други тинејџери. На нашиот блог објавуваме информации за познати жени научници, истражувачи и политичари.
Сакаме да инспирираме други девојки, покажувајќи им дека жените можат да учат наука и да бидат вклучени во политиката. Жените можат да играат улога во иднината на нашата земја, само ние мора да охрабриме повеќе девојки да се школуваат и да бидат вклучени.
AA: Сите ние сме различни. Ние сме од различни училишта, села и старосни групи.
Кога ние започнавме да собираме приказни, сфативме колку сме различни и колку различни се нашите приказни и животи, но на сите нам ни треба место каде ќе бидеме разбрани и каде ќе бидеме поддржани:
Јас учев во село (не можам да кажам каде точно живеев). Мојата тетка беше многу добра и љубезна, и нејзината ќерка беше иста. Но, најлошото нешто кое постојано го искусував беа сексуалните малтретирања, физичкото и психичкото насилство, од нејзините синови и од мојот чичко. Тие велеа дека тоа е затоа што сум женско и ми го правеа тоа. Плачев секој ден, затоа што не можев да сторам ништо за тоа, никој немаше да ми верува. Тоа беше моето детство. Во тие денови, посакував да извршам самоубиство – А., 16 години.
AA: Ние исто така промовираме Репродуктивно здравство, затоа што за нас е важно да знаеме за нашите здравствени права. Овој проблем е секогаш предмет на осврт на нашите кампови, конференции и состаноци, ние сакаме девојките да знаат повеќе за него и самостојно да донесуваат одлуки кои се однесуваат на нивните сопствени тела.
Веќе ми е доста возрасните да одлучуваат што да правам со моето тело. Односно – тоа е мој имот. Но, зошто сите одлучуваат наместо мене, како да се облекувам и што да правам или да не правам со моето тело? Сакам да ги обликувам веѓите и да ја потстрижам косата. Но, моите постари браќа не ми дозволуваат да ја имам таа можност. – J., 15 години.
AA: Еднаш присуствувавме на форум за насилството против жените, но седевме на крајот од собата, и покрај фактот дека темата беше поврзана со женските проблеми. Сите други учесници беа возрасни, но дускутираа за прашања поврзани со девојките тинејџерки. Кога добивме шанса да зборуваме ги запрашавме да погледнат наоколу и да одговорат зошто ние не сме оние кои треба да дискутираат за нашите проблеми? Тие не вклучија нас во дискусијата, но не го сфатија сериозно она што ние го кажавме.
Тоа е проблем. Ние сметаме дека во општеството не можеме да зборуваме за себе си, но тоа е така бидејќи никој не сака да не праша прво нас.
AA:  Една од главните цели на девојките-активисти од Киргистан е еднаквоста. Половата еднаквост ги засега сите и ние сакаме девојките и момците да придонесат и да ја промовираат заедно.
Добиваме приказни од девојки, кои се соочени со нееднаквост и дискриминација. Девојките ни кажуваат како не можат да ги прават нештата кои ги сакаат затоа што не се момци и општеството ги има изградено овие стреотипи уште од детството. Следниот извадок е од писмо испратено од девојка којашто сакала да го пее Епот од Манас, традиционален киргистантски еп кој ја раскажува животната приказна на митскиот воен крал:
Јас бев Манаси девојка (раскажувач на Епот од Манас) уште од тригодишна возраст. Кога бев дете, сите мислеа дека е супер – тие ги сметаа сите деца за еднакви. Но, пораснав и дознав дека да се биде повозрасна девојка е многу потешко. Почнувајќи кога имав 9 години, сите ми ги кажуваа стереотипите кои треба да ги следам. И така мојата омилена работа – раскажувањето приказни – престана. Јас веќе се помирив со фактот дека сум девојка.  – К., 13 години.
Централна Азија и Кавказ
Најнови написи од Централна Азија и Кавказ
Што пелените ме научија за Европа
Туркменистан  6 март 2019
Зошто ерменските раселени лица сѐ уште живеат во хотел и по 30 години од бегството од Азарбејџан?
Ерменија  29 јануари 2019
„Со автомобилот испраќам порака“: иноватор од Авганистан ја предизвикува младината од ништо да создаде нешто
Авганистан  31 октомври 2018
Топ написи од свет
Еквадор: Жени и девојки бегалки се занимаваат со сексуална работа
Латинска Америка  17 август 2012
Водич за 2.0 застапување: Алатки за дигитално застапување
Среден Исток и Западна Африка  24 септември 2008
Бугарија, Македонија: Војна за историјата преку блогови
Источна и Централна Европа  11 април 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани